C2 Mihail Sadoveanu (n 5 nov 1880, Paşcani – d 19 octombrie 1961, Vânători – Neamț) Încă de la primele volume Ibrăileanu atrage atenţia, la Sadoveanu, asupra „atmosferei de poezie care pluteşte asupra lor” Şi tot G Ibrăileanu lămureşte: „În privinţa poeziei naturii, arta dlui Sadoveanu întrece natura” De aici, putem spune că este dificil să încadrezi opera lui Sadoveanu în vreuna din formele curente ale prozei moderne Crohmălniceanu consideră că „Fuziunea trecutului cu prezentul, contopirea omului cu natura sunt în opera lui atât de intime, viziunea e atât de originală şi grandioasă, încât orice categorisire ameninţă să diminueze proporţiile monumentale ale acestei creaţii unice” Şcoala primară o face la Paşcani cu învăţătorul Busuioc (devenit Dl Trandafir); iubeşte istoria; gimnaziul la Fălticeni; liceul la Iaşi Îi plac: Alexandrescu, Alecsandri, Eminescu şi Creangă, Flaubert, Gogol (Taras Bulba), şi poveştile cu haiduci ale lui N D Popescu După câteva istorisiri hazlii, publicate în foaia obscură „Dracu”, debutează efectiv la „Viaţa nouă” (1898), condusă de marele filolog, lingvist, folclorist, istoric literar și poet român Ovid Densuşianu, cu schiţa O domnişoară binecrescută şi poezia Orientală Aici publicase şi G Galaction şi N D Cocea Nu-i place atitudinea modernistă a revistei, se detaşează, şi trimite revistei „Pagini literare”, unde semnează M S Cobuz mai multe schiţe cu titlul La sfârşit Editează singur revista „Aurora”, elev fiind Publică la „Opinia” (Iaşi), este considerat poetul oficial al liceului E impresionat de suferinţele oamenilor necăjiţi „De ce să nu scriu durerile lor?” (Scrisoare din 15 02 1901) Astfel compune nuvela Ion Ursu şi alte povestiri ce vor apărea în Dureri înăbușite Vrea să urmeze dreptul la Bucureşti Revine în 1903 la Fălticeni să se căsătorească, dar e încorporat la Tg Ocna Amintirile căprarului Gheorghiţă (1906) ilustrează umilinţele şi durităţile indurate de ţărani în armată Nicolae Iorga îl remarcă şi îl trimite în 1903, la Fălticeni, pe Zaharia Bârsan spre a-l atrage pe Sadoveanu în redacţia „Sămănătorul” (apare la 1901) Astfel, în 1904 (Anul Sadoveanu e numit de acelaşi N Iorga) publică trei volume de nuvele: Povestiri, Dureri înăbușite, Crâşma lui moş Precu, precum şi romanul Şoimii Sadoveanu nu a idilizat, în spirit sămănătorist, şi nici nu s-a apropiat de colaboratorii revistei Îl atrăgeau simpatia pentru ţărănime, folclor, faptele din trecutul neamului, dar şi temele istorice, realismul mitic, idei neîmbrăţişate de sămănătorişti El este un om al naturii În 1906 pleacă din Bucureşti, mutându-se la Fălticeni, făcându-şi casă cu pridvor şi lucrează cu o forţă uimitoare Îl tulbură răscoalele ţărăneşti şi scrie Un instigator şi În ziua aceea de martie 1907 Scoate, cu Artur Gorovei, „Răvaşul poporului”, urmând îndemnul lui Spiru Haret, sfătuind ţăranii, educându-i Invitat la „Viaţa românească”, citeşte în redacţie nuvela Pustiul Se mută la Iaşi ca director la Teatrul Naţional 1913 – este concentrat în Bulgaria (va scrie 44 de zile în Bulgaria) Pleacă apoi pe front (File însângerate, 1917) Dezamăgit (Strada Lăpuşneanu 1921 şi Pildele lui coconu Vichentie, 1922) În 1919, cu G Topîrceanu, scoate „Însemnări literare” Multe pagini ale cărţilor sale sunt publicate mai întâi în „Viaţa Românească” Ajunge la o meritată celebritate; este pasionat de vânat, de pescuit; este proverbial mutismul său; este atacat de adepţii mişcării de dreapta În 1961 se stinge din viaţă, va fi înmormântat la cimitirul Bellu, iar Geo Bogza va scrie: „lam petrecut la locul de veci pe Ştefan cel Mare al literaturii noastre” Satul şi ţăranul român sunt eroii principali ai lui Sadoveanu După Creangă şi Slavici, Sadoveanu îşi trage seva din aceeași lume a satului Specială la Sadoveanu e rezistenţa sufletului ţărănesc la procesul dezumanizării printr-o modalitate neobişnuită de opoziţie; retragerea ţăranului în natură, în pustietatea bălţilor, ori în sălbăticia codrului Poezia scriiturii din Nada florilor, ca şi din majoritatea scrierilor sale, precum şi originalitatea acestei opere uimitoare au ridicat în universalitate o experienţă istorică particulară a românilor Şi în acest sens, Sadoveanu e un exponenţial La el stăpânirea boierească e o putere tiranică, aproape abstractă, conacul fiind locul de unde vine ameninţarea, boierul fiind un vechi şi neîndurător duşman al satului Povestirea Bordeienii e un exemplu Robii de pe moşia cuconului Jorj Avramescu (la Ilişeni pe Prut) sunt fugiţii de la oaste, argaţii sunt alungaţi de conflictele cu vechilii de pe alte moşii, hoţii de cai sunt urmăriţi de potere Fost tâlhar, vătaful Faliboga îi terorizează, bântuind ca o stafie peste tot Şi vorba loveşte ca şi biciul Bordeienii trăiesc în bordeie sub pământ: „o încăpere mică, lipită cu lut şi humuită Într-un colţ se ridică un horn […] Pe laturi erau laiţe acoperite cu ţoluri groase de buci În fund o spărtură rotundă, în care era înţepenit şi lipit un geam de sticlă, aşa de mic, încât abia puteai vârî în el ochii şi nasul Lumina cea mare intra prin uşa deschisă ” Boierul se arată rar Înaintea călătoriei de nuntă în Italia vizitând moşia, bordeienii rămân uimiţi de careta luxoasă şi de domniţa bălaie Două lumi puse faţă în faţă! Ţăranul mai este ameninţat şi de reprezentanţii satului: primarul, notarul, preceptorul, jandarmul… Ţăranului din O umbră, preceptorul îi ia toată agoniseala din casă Pe Ion Ursu, popa îl sfătuieşte să plece la oraş spre a-şi căuta de lucru Tot ce rămâne în urma sa e acaparat de preot: casa, bunurile şi nevasta Ţăranii lui Sadoveanu îndură, dar în sufletul lor adună multă ură, rămânând, totuşi, curaţi şi demni Dar răbdarea lor e ameninţătoare Tăcerea vizitiului pălmuit de boier (Sluga) îl sperie pe acesta Şi pescarul Marin din Păcat boieresc tace cu toate că i se oferă pachete de tutun Ruptura între cele două lumi, (a exponenţilor şi a poporului) este totală, ca şi cum ar fi fiinţe de pe planete diferite, opoziţia etică, morală, nu duce decât la înstrăinare, izolarea categoriei legate de temeliile străvechi, într-o tăcere adâncă, mocnită ce va sfârşi în răzvrătire disperată În povestirea O umbră „preceptorul” este aşteptat cu arma la drumul mare Năpăstuiţii fug în codru şi se fac hoţi, haiducia fiind elogiată de Sadoveanu În multe povestiri apar asemenea personaje: Vasile cel Mare (Judeţ al sărmanilor – Hanu Ancuţei); Cozma Răcoare, Ilie Siminicaru (Paştele blajinilor), Liţă Florea (Nopţile de Sânziene), Pintilie şi Onuţă (Demonul tinereţii) Încă o remarcă: eroii de care se ocupă Sadoveanu, şi care sunt iubiţi de semeni, sunt ciobani, vânători, pădurari, pescari, plutaşi, prisăcari (oameni singuratici) În inima naturii banul are mai puţină putere, în schimb la mare preţ se află bărbăţia, iscusinţa, tăria de caracter Principiile etice nu sunt alterate aici Tradiţia, codurile tainice ale acestei lumi sunt păzite cu străşnicie şi sunt atotstăpânitoare Legile care guvernează această lume sunt legea pământului şi legea virtuţii şi dreptăţii Exemplu strălucit în acest sens este romanul Baltagul, al cărui izvorul este capodopera Mioriţa Ca şi acolo, întâmplarea este tot simplă Un cioban e omorât de alţi doi pentru a fi jefuit, iar soţia celui dispărut (ucis), cu o îndârjire exemplară, nu se lasă până nu-i descoperă şi-i pedepseşte pe ticăloşi după legea nescrisă Romanul însă are o dimensiune care-l situează între operele capitale ale literaturii române şi literaturii lumii chiar Sadoveanu recreează o lume ale cărei rădăcini sunt adânc aşezate într-o civilizaţie păstorească ancestrală Deşi acţiunea e situată, temporal, la crucea secolelor XIX şi XX, personajul exponenţial, Vitoria Lipan, e mesagerul unei lumi secrete, străvechi, al cărei cod doar ea îl ştie şi îl urmează Veşnicia dar şi ciclicitatea evenimentelor sunt marcate de transhumanţă şi de pulsaţia naturii Urmând firul logic al acestei mişcări, eroina reconstituie şi descoperă locul unde s-a întrerupt „drumul” firesc Punerea în scenă pe care o realizează Vitoria Lipan fac posibil punctul culminant al romanului Încordarea, tensiunea sunt conduse cu o mână unică de maestru Organizează, după datini, praznicul şi ca-ntr-un spectacol de tragedie are loc restabilirea adevărului, a justiţiei: „- Gheorghiţă, mi se pare că pe baltag e scris sânge, şi acesta-i omul care a lovit pe tatătău” Cineva a încălcat legea nescrisă, armonia şi temelia unei lumi, iar altcineva, eroul justiţiar, cu o forţă secretă, uimitoare asigură restabilirea datelor eterne După cum afirmă Crohmălniceanu, „Romanul e o ilustrare magnifică a forţei normelor etice în această societate tradiţională, iar reprezentarea mitică a întregii întâmplări o dă corespondenţa permanentă cu Mioriţa” De fapt e o replică tulburătoare, împăcarea, resemnarea în faţa destinului e înlocuită cu forţa, îndârjirea de a face ca dreptatea să se împlinească Personajul ţăran sadovenian înfăţişează chipul nefalsificat de civilizaţie, originar, simplu ca natura cu care se aseamănă Sunt profunzi şi curaţi şi-n dragoste Fulgerările se produc la prima întâlnire a privirilor, apoi focul e purtat de lungi şi tainice drumuri ale pribegiei ori ale căutării destinului, aşa cum se întâmplă cu Tudor Şoimaru din Neamul Şoimăreştilor Ceremonialul vieţii simple, al bucuriilor existenţei sunt descrise cu încântare, chiar voluptate de Sadoveanu Prânzul ori cina se petrec după un sfânt ritual cu izvoare în eposul nostru popular Drumeţii de la Hanu Ancuţei ştiu ce pierd oamenii din alte locuri, ascultând povestea jupânului Damian, necunoscând feluritele feluri de bucate moldoveneşti: „– Vre să zică – urmă mazilul – pui în ţiglă n-ai văzut? / – Nu prea / – Nici miel fript tâlhăreşte şi tăvălit în mujdei?/ – Asta nu / – Nici sarmale?/ – Nici sarmale, nici borş, nici crap la proţap / – Doamne fereşte şi apără! Se cruci moş Leonte” (Hanu Ancuţei) Eroii ţărani sadovenieni sunt morali, drepţi, etica lor solidă nu e clintită de nimic (Vitoria Lipan e un bun exemplu şi-n acest sens) Ei nu concep duplicitatea, perfidia, labilitatea sentimentală, sunt oameni „dintr-o bucată” Iubesc de fapt, cu adevărat, o singură dată în viaţă Chiar când trece dragostea, focul mocneşte încă, lăsând urme adânci Moş Simion, din proza cu acelaşi titlu, nu poate muri până nu-şi mai vede o dată baba infidelă şi, rememorându-şi în pragul morţii viaţa, tristă şi întunecată după ce nevasta sa, Ilinca, a fugit cu altul, nu poate uita acest singur chip luminos din trecut, cei doi bătrâni se mai întâlnesc o dată, „pentru a schimba două vorbe şi a merge apoi spre moarte pe drumuri deosebite” Relaţiile între oameni sunt aspre, nu au loc gesturi gratuite, efuziuni sentimentale, însă acestea sunt profunde în adânc De aici şi seninătatea în faţa morţii ca şi a altor prăbuşiri Sadoveanu a cunoscut bine şi satul şi orăşelul de provincie El însuşi născându-se la Paşcani, a cunoscut drumul scurt dintre urban şi rural Anii de ucenicie mărturisesc şi despre această „viaţă” a scriitorului Şi Sadoveanu a descris târgul de provincie ca un „adevărat cimitir moral” Romanul Floare ofilită e dedicat „Micilor funcţionari de provincie închină autorul această carte monotonă ca şi viaţa ce închide” La fel se întâmplă în romanele Apa morţilor şi Locul unde nu s-a întâmplat nimic, dar şi în nuvelele Balta liniştii, Haia Sanis, O zi ca altele, unde e prezent acelaşi motiv al aspiraţiilor înăbușite de mediul social ostil frumosului, iubirii, sensibilităţii Sfâşietoare, tragică, este starea eroinei din Floare ofilită, care-şi trăieşte ruinarea dragostei Omul iubit se pierde în nămolirea târgului, Tinca ofilindu-se zi de zi: „o viaţă cu care începea să se împace, o câmpie fără lumină multă şi fără flori, prin care trebuia să treacă numaidecât alături de cel care-i fusese odată drag” Locul unde nu s-a întâmplat nimic a devenit expresia emblematică, memorabilă, care a făcut carieră în literatura română Daria Mazu e o fată simplă, a ajutorului de primar Vasilică Mazu, recăsătorit Prinţul Lai Cantacuzin, prefect al urbei, şi d-na Aglae Argintar o determină (prin educaţie) pe Daria Mazu să dorească evadarea din lumea în care trăia E cerută în căsătorie de un maior în rezervă, aleargă şi cere ajutor protectorilor, dar prinţul nu are curajul să calce prejudecăţile Căsătoria cu maiorul se face, Daria intră în magma sufocantă a târgului, târziu prinţul îi mărturiseşte dragostea, dar ea nu e din seria atâtor eroine care încearcă „evadarea” prin adulter si, de aceea, înțelegând că şi viețuirea falsă (nu iubire, ci „acomodări”) e tot o formă de moarte, se sinucide În general, vieţile personajelor din aceste târguri se încheie într-o dureroasă renunţare În Haia Sanis, o capodoperă, e prezentat şi cazul unei revolte împotriva destinului Sadoveanu reconstituie, aici, topografia târgului cu anotimpurile lui, cu uliţele, casele, curţile cu o forţă sugestivă deosebită El se arată aici un poet al tristeţilor provinciale Eroina, fiica unui casap sărac, evreu, e voluntară, pasionată, zveltă, cu ochi verzi, ameţitori Un Don Juan de mahala, Ştefan Bucşan, practicant la judecătorie, va fi dragostea pentru care va lupta Haia, iar această îndârjire a ei pentru a-l păstra, ori a-l rupe de alte legături este sublimă Strigătul ei de împotrivire în perspectiva cununiei cu altcineva e de o tărie deznădăjduită: „Omoară-mă! Omoară-mă! Nu mă tem! Nu vreau să ştiu de nimica! Omoară-mă! Am să mă duc în lume! Lăsaţi-mă-n pace/… Nu-mi trebuie nici pâinea voastră, nici nimic! Am să mănânc pâine neagră, am să car apă, am să slujesc, am să-l hrănesc ş-am să mă duc după dânsul! ” Dar Bucşan o părăseşte şi pe Maria, plecând la armată Haia, însărcinată, trebuie să înghită gândaci de frasin pentru a pierde sarcina Frumuseţea stranie a Haiei impresionează, ca şi forţa cu care vrea să trăiască aşa cum îi spune inima Prejudecăţile n-o pot opri Nu-i pasă de nimic Nobleţea şi profunzimea sufletului său sunt modele, iar destinul tragic ne-o apropie şi mai mult O altă temă a operei sadoveniene este cea a evocării trecutului Istoria naţională este reconstituită pe temeiul documentului autentic, iar unele momente sunt „construite” de Sadoveanu Fraţii Jderi învie domnia lui Ştefan cel Mare Şoimii şi Nicoară Potcoavă, prin urmaşii lui Ion Vodă cel Cumplit, au ca obiectiv lupta pentru independenţa împotriva turcilor Neamul Şoimăreştilor prezintă un episod tragic din istoria conflictului dintre ţărani şi boieri, care urmăreau să le ia pământurile şi să-i transforme în şerbi Nunta domniţei Ruxanda ne poartă în lumea viselor neoprite ale Domnitorului Vasile Lupu Zodia cancerului sau Vremea Ducăi-Vodă ne înfăţişează o Moldovă sărăcită, umilită, decăzută din strălucirea de altădată, datorită războaielor şi prădăciunilor În Vremuri de bejenie şi în Creanga de aur asistăm la năvălirile tătărăşti ori la ivirea primelor semne ale creştinării oamenilor locului (Ne aflăm într-un profund şi semnificativ proces de iniţiere) Kesarion Breb e un mag deţinător al unor tulburătoare secrete Lumea reînviată de Sadoveanu, plină de poezie, ne aduce înainte o istorie fabuloasă Punctele de sprijin ale acestuia sunt Cronicile şi lucrări ştiinţifice şi legendele, baladele, cântecele haiduceşti Accentele de ruinare a binelui în Ţara Moldovei sunt prezente în Letopiseţul lui I Neculce: „N-aveam lapte să-ţi dăm, că au mâncat Duca Vodă vacile din ţară De l-ar mânca viermii iadului cei nedormiţi” Cântecul popular confirmă aceasta: „Frunză verde foi uscate,/ În Moldova nu-i dreptate,/ Foc şi pară-n lung şi lat/ Pentru-n câne blestemat/ Pentru vodă cel hain,/ Duca-vodă cel fieros/ Cu cei mari prietenos,/ Cu cei mici cânos” Blestemul e prezent şi aici: „Doamne, du-l şi-l du departe/ S-aibă dracul de el parte;/ Doamne du-l şi-l du mereu,/ Să pot răsufla şi eu” (T Pamfilie, colecţia Cântece de ţară) Şi haiducii din cântecele populare sunt preluaţi de Sadoveanu: ex : Vasile cel Mare din Judeţ al sărmanilor a existat în realitate Structura romanelor şi poveştilor istorice e alcătuită având ca material documentar, cum spuneam, cronicile şi cărţile de specialitate Adevărul e urmărit îndeaproape Dar sângele care circulă face ca naraţiunea să nu mai fie istorie ori legendă Eroul aici e poporul În trilogia Fraţii Jderi, Sadoveanu narează când solemn, cu ton cronicăresc, evocând Domnia, când un simplu luptător în oastea Măriei Sale, când un personaj iscoditor şi curios va afla rostul lucrurilor Răzeşii sunt temelia ţării şi a oamenilor Măriei Sale Fraza solemnă: „Se cheamă, sfinţite părinte, că zilele noastre sunt în mâinile lui D-zeu, şi sfârşitul nostru de mai înainte scris” (Fraţii Jderi, Izvorul alb) Fresca istorică realizată e vastă şi autentică Beizadeaua Alecu Ruset îi prezintă oaspetelui aflat în Moldova, abatele de Marenne, datinile pământului şi instituţiile ţării: prânzuri copioase, cu claponi în ţiglă, ori plăcinte „poale-n brâu”, nunţi şi alte petreceri, hanuri şi drumuri (Zodia Cancerului) La curtea lui Vasile Lupu în Nunta Domniţei Ruxanda cunoaştem o strălucire şi o aristocrație şi de spirit şi de sânge Timpul cu atmosfera lui, istoria cu sinuozităţile ei va trăi de-a pururi prin romanul istoric sadovenian Iată consideraţii despre vrednicia oştenilor în arta călăriei: „Dar să te culci în lungul spinării calului de la coamă la coadă? Dar să te dai după tarniţă şi să luneci sub pântecele calului şi pe urmă iar să te-nalţi la loc? Dar să sari de pe cal din goana lui? Acestea-s jucării ale oamenilor sprinteni ”, lămureşte comisul în Fraţii Jderi Poporul e glorificat şi are rolul principal Eroii sunt, ca în baladă, exponenţii virtuţilor naţionale Simpatia lui Sadoveanu se arată nu numai faţă de oamenii locurilor, ci şi faţă de turci, evrei, tătari când aceştia nu se arată cu gând viclean Marele prozator dă dovadă de o caldă omenie, de o profundă înţelegere a calităţilor diferitelor seminţii Legenda şi fabulosul se întreţes cu realitatea Aura mitică, simbolică e un blazon de nobleţe Se pot cita nenumărate episoade în care izvoarele din legende şi balade sunt transfigurate literar Lunecarea poetică între fabulos şi real este detectabilă şi stilistic În romanele şi povestirile istorice găsim elementele de limbă prezente atât la cronicari cât şi la oamenii de azi, solemnitatea, vechimea, eleganţa şi fastul stilului fiind prezentate într-o manieră care face ca hotarul dintre lumea reală şi cea legendară să devină insesizabil Subtitlurile capitolelor în Zodia Cancerului sunt sinteze ale acţiunilor: capitolul I: „În care se vede cum intră în Moldova un călător dintr-o ţară depărtată şi cum Ilie Turculeţ nu-i numai căpitan de steag, ci şi cetitor de stele’, sau ultimul, capitolul XXXIII, „Cel din urmă, în care domnița Catrina mai vede o dată pe beizade Alecu” La rândul său, Hanu Ancuţei e un loc simbolic, vatra mitică însăși e născătoare de poveşti Veselia e potenţată de mâhnire, dulceaţă melancolică sau tăceri dureroase Atmosfera este undeva între mişcarea epică a baladelor şi tânguirea doinelor Oamenii lui Sadoveanu sunt părţi din întregul naturii, ei duc în fiinţa lor tiparele originare ale acesteia Transferul de calităţi natură–personaj e reciproc Identitatea om–natură stăpâneşte şi fizicul şi psihicul Sufletul ingenuu, frust, e frate cu codrul În Păcat boieresc iezerul e senin, dar în sufletul lui Marin, care se străduieşte să fie calm, sunt doar amărăciuni T Vianu arată că tablourile sadoveniene reţin nu atât formele, cât efectele de lumină, ca pânzele pictorilor impresionişti Culorile preferate, vânătul şi argintiul, dizolvă conturul lucrurilor şi le dau o înfăţişare fantomatică Pâclele şi omătul sunt viorii Totul se topeşte în ceţuri vinete „În schimb universul sonor prezintă o mare diferenţiere a senzaţiilor” „Murmurul, freamătul, susurarea, gâlgâitul apei, ciocnirile îndepărtate de unde, foşnetul zăvoiului, ecourile prelungite (…) Glasurile vântului sunt notate cu o mare putere de a surprinde nuanţele cele mai delicate şi senzaţiile care li se asociază în sinestezii pătrunzătoare … uneori, vântul este „uşor şi umed”, alteori este „arzător, amar, scurt, cald” Uneori, ni se vorbeşte despre „vântul răsunător de toamnă”, alteori despre „jalea sfâşietoare a vântului” S-ar putea spune că vântul este un adevărat personaj viu al povestirilor lui Sadoveanu, din care nu lipseşte niciodată În Bordeienii, el este geniul care intervine la un moment dat pentru a precipita catastrofa Pretutindeni el apare când oamenii încetează să vorbească, interpretând neliniştile şi dorurile lor, aducând zvonuri şi măsurând depărtările El este agentul vieţii, al mişcării în toate descrierile povestitorului ” (T Vianu, Arta prozatorilor români) Natura este un personaj care cântă, şopteşte, limbajul ei tainic este înţeles doar de către iniţiaţi; ea este cea care ţine locul mamei adevărate a Lizucăi Comunicarea omului cu natura la Sadoveanu e specială, afectivă, o structură organică sprijinită pe experienţa multor generaţii În prezentarea rezistenţei împotriva tătarilor din Vremuri de bejenie întâlnim o asemenea legătură În Ucenicia lui Ionuţ şi Oamenii Măriei-sale, tătarii sunt învinşi de Ștefan în dumbrava de lângă satul Lipnic, iar turcii la Podul Înalt, tocmai datorită şi cunoaşterii secretelor locurilor Folclorul nostru e bogat în asemenea legături dintre om şi codru, valorificate din plin de Sadoveanu Întoarcerea, fuga în natură echivalează cu situarea într-o patriarhalitate mitică Există forţe dincolo de fire, cărora li se supune Sadoveanu, chemate să ocrotească primitivitatea în faţa civilizaţiei În această viziune e prezentă pădurea ancestrală din Nopţile de Sânziene, peisajul din Uvar (1932) sau din Demonul tinereţii (1928) Ambele scrieri sunt ridicate pe ideea retragerii benefice a omului sadovenian între hotarele unei primitivităţi naturale tămăduitoare; după ce a suportat, sub felurite constrângeri, efectele dislocării, acest om mai poate nădăjdui la o punere în acord cu sine numai prin retragerea în lumea naturala, în spatii încă neconfiscate de civiliza ția tehnică invadatoare Si Naum Popovici din Demonul tinereții si Iacob Melinte din Uvar, dispar în lume, sfărâmă punțile, se claustrează, unul călugărindu-se si nemaicomunicând real decât cu oierii coborâți din munte, emisari necorupți ai naturii, celalalt în pustietatea de la Pârâul Negru în singura tovărășie a iacutului Uvar, rămas pe urmele războiului în Moldova, ființă elementară însumând trăsăturile „bunului sălbatic”, simbolizând, cum spunea G Călinescu, „tăcerea geologică” Natura la Sadoveanu e umanizată, ocrotitoare de un lirism solemn, accentuând bucuriile simple, senine, în armonie cu liniile cosmosului: „Primeam ploaia care-mi şiroia de pe păr în ochi şi pe obraz Nu simţeam nici o nevoie să mă apăr Dimpotrivă, aveam un fel de bucurie şi desfătare ca întreaga împrejurime Sălcii, liane, papură şi trestii sticleau de un râs real, pe care îl simţeam şi în mine” ( În Împărăţia apelor – descrierea ploii e antologică) Personajele lui Sadoveanu simt nevoia spovedaniei Aceasta se face seara, lângă vatra cu foc, ori în codru, favorizată fiind, astfel, întoarcerea în amintire Naraţiunea e impregnată de lirism atât în Hanu Ancuţei, cât şi în Nada florilor Când se încheie povestea rămâne un timp în care ecourile se aud încă Opera lui Sadoveanu îşi asigură monumentalitatea din secvenţe ca-ntr-un mozaic Toate povestirile compun o frescă amplă Densitatea şi adâncimea acesteia sunt unice Din nenumărate detalii, amănunte, se poate reconstitui o veritabilă etnografie românească Natura sadoveniană e o „natură istorizantă”, spunea M Ralea (Atitudini – 1931) „Ea păstrează toate urmele vieţii care au palpitat în sânul ei Strigoii neodihniţi, închişi în ea, îi dau o mişcare şi un suflu […] Un fluid, ca o osmoză, curge mereu de la om către pământ şi din pământ renaşte către om” Opera lui Sadoveanu, e o arhivă a unui popor: „dragoste, moarte, viaţă agrară, viaţă pastorală, război şi asceză, totul e reprezentat Cu o inteligenţă de mare creator, scriitorul a fugit de document, ridicându-se la o idee generală ” Sadoveanu e creatorul unei limbi literare unice „Opera lui Sadoveanu este o harpă eoliană, o ţiteră uriaşă cu mii de strune, toate acordate cu grijă timp de o jumătate de veac pentru ca nici o surpriză cacofonică să nu fie cu putinţă Toate gândurile, priveliştile, figurile, sunt puse pe portativ, virgulele cântă şi ele, punctele aşteaptă risipirea ecourilor Eufonia nu-i scoasă, totuşi, din valori abstract melodice Mihail Sadoveanu este căutătorul de expresii serafice furate muzicii propriu-zise Eufonia sa este aceea a unei limbi istorice, expurgată de tot ce este echivoc, inexpresiv, născocit pe loc, lipsit de rădăcină bună, îmbogăţit cu ceea ce stă să piară prin concurenţa hibrizilor Eroii lui Sadoveanu se mânie şi suduie fără erori de gramatică, se jălesc ca psalţii pe glasurile canonice Precum şi mierla şi cucul cântă pe limba lor, de la voievod până la mişel, aceşti oameni îşi au graiul lor prevăzut De aici o impresie de concret ” (G Călinescu, M Sadoveanu, „Viaţa românească”, nr 10, 1955) Bibliografie: 1 Călinescu, George, Istoria literaturii romane de la origini până în prezent, Editura Minerva, București, 1982 2 Ciopraga, Constantin, Mihail Sadoveanu Fascinaţia tiparelor originare, Editura Eminescu, Bucureşti, 1981 3 Cristea, Valeriu, Interpretări critice, Editura Cartea Românească, Bucureşti, 1970 4 Crohmălniceanu, Ovid S , Literatura română între cele două războaie mondiale, vol I, Editura Minerva, Bucureşti, 1972 5 Dimisianu, George, prefața la volumul Demonul tinereții si Uvar, Editura Minerva, București, 1979 6 Georgescu, Paul, Destinul interior , în volumul Polivalenţa necesară; asociații și disociații, Editura pentru Literatură, Bucureşti, 1967 7 Ibrăileanu, G , Scriitori şi curente: I L Caragiale, M Eminescu, Mihail Sadoveanu, Ioan Al Brătescu-Voineşti, C Sandu-Aldea, A Vlahuţă, Editura Viaţa românească, Iaşi, 1908 8 Lovinescu, Eugen, Istoria literaturii române contemporane, Editura Minerva, Bucureşti, 1981 9 Manolescu, Nicolae, Sadoveanu sau Utopia cărţii, Editura Eminescu, Bucureşti, 1976 10 Moraru, Titus, Manilici, Calin, (coord), Literatura română - crestomaţie de critică şi istorie literară; Editura Dacia, Cluj-Napoca, 1981 11 Negoiţescu, Ion, Istoria literaturii române, Editura Minerva, Bucureşti, 1991 12 Oprişan, Ion, Opera lui Mihail Sadoveanu, Editura Saeculum I O , Bucureşti, 2004 13 Paleologu, Alexandru, Treptele lumii sau calea către sine a lui Mihail Sadoveanu, Editura Cartea Românească, Bucureşti, 1978 14 Sângeorzan, Zaharia, Mihail Sadoveanu, Teme fundamentale, Editura Minerva, Bucureşti, 1976 15 Vianu, Tudor, Arta prozatorilor români, Editura Eminescu, Bucureşti, 1973 